Get Rich or Die Tryin'

Get Rich or Die Tryin' (בעברית: התעשר או שתמות בדרך) הוא אלבום הבכורה של הראפר האמריקאי 50 סנט. האלבום יצא לאור ב-6 בפברואר 2003, על ידי חברות התקליטים אינטרסקופ רקורדס, אפטרמת' אנטרטיינמנט של ד"ר דרה, שיידי רקורדס של אמינם וג'י-יוניט רקורדס של 50 סנט.

 רקע והפקה 
לפני צאתו של האלבום, 50 סנט הוציא מספר מיקסטייפים בלייבל של צמד ההיפ הופ "טראקמאסטרס" ואף עבד תחתם ותחת קולומביה רקורדס על אלבום שהיה אמור להוות אלבום הבכורה שלו בשם Power of the Dollar בשנת 2000, אך לאחר שסבל מבעיות משפטיות ונדחה בתעשיית המוזיקה, חברת קולומביה רקורדס החליטה לא להמשיך את העבודה על האלבום, ו-50 סנט מצא קושי לחתום עם חברת תקליטים גדולה אחרת, עד שחתם בשיידי רקורדס של הראפר אמינם בשנת 2002.Touré (April 3, 2003). "The Life of a Hunted Man". Rolling Stone. Accessed July 6, 2007.

לאחר שחתם עם אמינם (שהפיק בפועל את האלבום), 50 סנט עבד רבות גם עם המפיק ד"ר דרה, כשהשניים משמשים כמפיקים בפועל של האלבום, ועבדו על מנת לשלב ביחד את סוגות הגנגסטה ראפ והרית'ם אנד בלוז בהיפ הופ הניו יורקי.Allison Samuels, February 21, 2007. The Flip Side of 50 Cent. MSNBC. Accessed July 7, 2007. בהפקת האלבום השתתפו גם מייק אליזונדו, שה מאני XL (שגם הפיק בפועל את האלבום), מיסטר פורטר, רוקוויילדר, דירטי סוויפט, מגה-הרץ ונוספים. האלבום מכיל הופעות אורח של הראפרים האמריקאים אמינם, יאנג באק ונייט דוג, כמו גם של חברי ההרכב של 50 סנט "ג'י-יוניט", לויד בנקס וטוני יאיו.

 הצלחה ומורשת 
אף על פי שהאלבום יצא שבוע מראש לפני תאריך צאתו המקורי, על מנת להילחם בהדלפות לאינטרנט, הוא הגיע היישר אל המקום הראשון במצעד הבילבורד 200 ומכר למעלה מ-872 אלף עותקים בשבוע הראשון לצאתו. גם הסינגלים מתוך האלבום זכו להצלחה עולמית, כאשר "In da Club" ו-"" הגיעו למקום הראשון במצעד הבילבורד הוט 100, בעוד "P.I.M.P." הגיע למקום הראשון במספר מדינות.Candace Anderson (September 17, 2007). Kanye West and 50 Cent go head to head in record sales competition . TheCurrentOnline. Retrieved July 18, 2008.Byrnes, Paul (January 18, 2006). Get Rich or Die Tryin'. The Sydney Morning Herald. Retrieved April 13, 2008. האלבום דורג במקום הראשון במצעד סוף השנה של מגזין הבילבורד לשנת 2003 וקיבל בעיקר ביקורות חיוביות ממבקרי המוזיקה.

האלבום סומן על ידי מבקרים רבים כזה שהחזיר את סוגת הגנגסטה ראפ לגדולה, ודורג כאחד האלבומים הטובים ביותר משנות ה-2000. בשנת 2020, הוא זכה בתואר של פלטינה ×9 מאיגוד תעשיית ההקלטות האמריקאי. האלבום היה לאלבום הנמכר ביותר ל-2003 בארצות הברית, והועמד לפרס "אלבום הראפ הטוב ביותר" בטקס פרסי גראמי ה-46. הוא זכה בפרס המוזיקה האמריקאית לאלבום הראפ/היפ-הופ האהוב ביותר ובפרס המוזיקה של בילבורד לאלבום הבילבורד 200 המוביל לשנת 2003. ב-2020, מגזין רולינג סטון דירג את האלבום במקום ה-280 ברשימת "500 האלבומים הגדולים בכל הזמנים". בשנת 2022, האלבום דורג במקום ה-64 ברשימת 200 אלבומי ההיפ-הופ הטובים ביותר בכל הזמנים של המגזין.

 דירוגים 
ארגוןדירוגמיקוםמקורבילבורד100 אלבומי הראפ הגדולים בכל הזמנים: רשימת צוות11

 רשימת רצועות 

 מיקומי שיא 

 מצעדי סוף שנה 

 נתוני מכירות 
מקוםתאריםמכירותארגנטינה (CAPIF)זהב20,000אוסטרליה (ARIA)פלטינה ×2140,000בלגיה (BEA)פלטינה50,000קנדה (Music Canada)פלטינה ×6600,000דנמרק (IFPI Danmark)פלטינה ×480,000צרפת (SNEP)זהב100,000גרמניה (BVMI)זהב100,000יון (IFPI Greece)זהב10,000אירלנד (IRMA)פלטינה15,000יפן (RIAJ)זהב100,000ניו זילנד (RMNZ)פלטינה ×345,000נורווגיה (IFPI Norway)זהב20,000רוסיה (NFPF)פלטינה ×360,000שוודיה (GLF)זהב30,000שווייץ (IFPI Switzerland)פלטינה40,000הממלכה המאוחדת (BPI)פלטינה ×41,117,000ארצות הברית (RIAA)פלטינה ×99,000,000אירופה (IFPI)פלטינה ×22,000,000

 קישורים חיצוניים 

 הערות שוליים 

קטגוריה:אלבומי בכורה מ-2003
קטגוריה:אלבומים באנגלית
קטגוריה:אלבומי היפ הופ
קטגוריה:אלבומי חברת אפטרמת' אנטרטיינמנט
קטגוריה:אלבומי חברת אינטרסקופ רקורדס
קטגוריה:אלבומים שהופקו על ידי אמינם
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה כפולה באוסטרליה
קטגוריה:אלבומי פלטינה כפולה ומעלה בקנדה
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי פלטינה כפולה ומעלה בארצות הברית